**Príloha č. 4**

**Čiastková zmluva na zabezpečenie dodávky a správy elektronických stravovacích kariet**

podľa § 269 ods. 2 zákona č. 513/1991 Zb. Obchodný zákonník v znení neskorších predpisov

(ďalej len „**zmluva**“)

Č. zmluvy odberateľa:

Č. zmluvy dodávateľa:

uzatvorená medzi nasledovnými zmluvnými stranami:

**Odberateľ: xxxxxxxxxxxxxxxxxxxxxxxx**

Sídlo: xxxxxxxxxxxxxxxxxxxxxxxxx

Štatutárny orgán: xxxxxxxxxxxxxxxxxxxxxxxxx

Zástupca na rokovanie vo veciach zmluvných: xxxxxxxxxxxxxxxxxxxxxxxxx

IČO: xxxxxxxxxxxxxxxxxxxxxxxxx

DIČ: xxxxxxxxxxxxxxxxxxxxxxxxx

IČ DPH: xxxxxxxxxxxxxxxxxxxxxxxxx

Bankové spojenie: xxxxxxxxxxxxxxxxxxxxxxxxx

IBAN: xxxxxxxxxxxxxxxxxxxxxxxxx

(ďalej „**odberateľ**“)

a

**Dodávateľ: xxxxxxxxxxxxxxxxxxxxxxx**

Sídlo: xxxxxxxxxxxxxxxxxxxxxxxxx

Štatutárny orgán: xxxxxxxxxxxxxxxxxxxxxxxxx

Zástupca na rokovanie vo veciach zmluvných: xxxxxxxxxxxxxxxxxxxxxxxxx

IČO: xxxxxxxxxxxxxxxxxxxxxxxxx

DIČ: xxxxxxxxxxxxxxxxxxxxxxxxx

IČ DPH: xxxxxxxxxxxxxxxxxxxxxxxxx

bankové spojenie: xxxxxxxxxxxxxxxxxxxxxxxxx

IBAN: xxxxxxxxxxxxxxxxxxxxxxxxx

(ďalej „**dodávateľ**“ a spolu s odberateľom ďalej len ako „**zmluvné strany**“)

**I.**

**Preambula**

* 1. Táto zmluva sa uzatvára ako výsledok centrálneho verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) postupom verejnej súťaže podľa § 66 ZVO, vyhláseného oznámením o vyhlásení verejného obstarávania zverejnenom v Úradnom vestníku EÚ č. ........ dňa .................. pod značkou oznámenia ...................................... a vo Vestníku verejného obstarávania č. .............., dňa ....................., pod značkou oznámenia ................. na predmet zákazky „Dodávka a správa elektronických stravovacích kariet” a v nadväznosti na Rámcovú zmluvu č. ....................... na zabezpečenie dodávky a správy elektronických stravovacích kariet verejného obstarávateľa uzatvorenú podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Rámcová zmluva**“) medzi dodávateľom a Banskobystrickým samosprávnym krajom so sídlom: Nám. SNP 23, 974 01 Banská Bystrica, IČO: 37828100 (ďalej len „**BBSK**“) dňa ..........................
  2. Uzatvorením tejto zmluvy prejavuje odberateľ výslovnú vôľu pristúpiť k Rámcovej zmluve ako jej nová zmluvná strana. Za týmto účelom odberateľ prehlasuje, že je s obsahom Rámcovej zmluvy riadne oboznámený; pre vylúčenie pochybností je Rámcová zmluva prílohou č. 1 k tejto zmluve.
  3. Pristúpením k Rámcovej zmluve zo strany odberateľa sa rozumie, že za účelom dodávky a správy elektronických stravovacích kariet má odberateľ práva a povinnosti odberateľa v rozsahu, v akom sú pre odberateľa dohodnuté v Rámcovej zmluve. Pristúpením k Rámcovej zmluve však odberateľ nepreberá žiaden dlh BBSK alebo iných pristupujúcich tretích osôb uzatvárajúcich osobitné samostatné zmluvy, ktoré vznikli do dňa alebo vzniknú po dni uzatvorenia tejto zmluvy (vrátane), za takéto dlhy v žiadnom rozsahu neručí a uhrádza len cenu za služby spočívajúce v dodávke a správe elektronických stravovacích kariet vymedzené v Rámcovej zmluve, ktoré budú odberateľovi na základe tejto čiastkovej zmluvy dodané.

**II.**

**Predmet a trvanie zmluvy**

2.1 Predmetom tejto zmluvy je záväzok dodávateľa v zmluvnom období za podmienok, v cene a v rozsahu určených touto zmluvou a Rámcovou zmluvou zabezpečovať pre odberateľa dodanie a správu elektronických stravovacích kariet za účelom zabezpečenia stravovania zamestnancov odberateľa a tretích osôb (ďalej aj ako „**služby**“) v dohodnutom množstve, čase a za dohodnutú cenu, ako aj záväzok odberateľa uhrádzať za poskytnuté služby odplatu tak, ako je dohodnutá v Rámcovej zmluve a premietnutá v tejto zmluve.

2.2 Zmluva sa uzatvára na dobu 48 mesiacov odo dňa nadobudnutia jej účinnosti. V prípade zániku platnosti Rámcovej zmluvy z akéhokoľvek dôvodu sa rozumie, že zaniká aj táto zmluva.

**III.**

**Miesto plnenia**

3.1. Elektronické stravovacie karty budú dodávané na adresu sídla odberateľa. Stravné jednotky budú na stravovacie karty dobíjané online formou podľa objednávok odberateľa.

**IV.**

**Podmienky poskytovania služieb**

4.1 Podmienky poskytovania služieb dojednané v Rámcovej zmluve sa v plnom rozsahu uplatnia pre túto zmluvu.

**V.**

**Cena za služby**

5.1 Cena za poskytnutie služieb je dohodnutá vo výške a spôsobom, v akom bola ustanovená v Rámcovej zmluve, t. j. ako súčin počtu dodaných stravných jednotiek a konečnej ceny za stravnú jednotku. Cena bude zaokrúhlená na 2 desatinné miesta podľa matematických pravidiel.

5.2Ostatné tu výslovne inak neupravené ustanovenia čl. V Rámcovej zmluvy sú v celom rozsahu platné a uplatniteľné aj pre túto zmluvu.

**VI.**

**Platobné podmienky a fakturácia**

6.1. Dohoda zmluvných strán o platobných podmienkach a fakturácii tak, ako je uvedená v Rámcovej zmluve, platí v plnom rozsahu aj pre tento zmluvný vzťah, okrem nasledovného:

Dodávateľ je povinný zasielať faktúry za plnenia podľa tejto zmluvy elektronickou poštou na e-mailovú adresu: xxxxxxxxxxx.

**VII.**

**Komunikácia**

7.1 Dohoda zmluvných strán o komunikácii tak, ako je uvedená v Rámcovej zmluve, platí v plnom rozsahu aj pre tento zmluvný vzťah.

**VIII.**

**Ukončenie a zánik zmluvy**

8.1. Túto zmluvu možno ukončiť:

8.1.1. písomnou dohodou zmluvných strán;

8.1.2. výpoveďou, ak dodávateľ neposkytne služby v súlade s podmienkami zmluvy, a to ani v dodatočnej lehote určenej odberateľom, ktorá nesmie byť kratšia ako 2 dni od dňa doručenia písomnej výzvy odberateľa dodávateľovi.

8.2 Zmluvné strany sa dohodli, že výpovedná lehota je 2 mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola písomná výpoveď doručená dodávateľovi. Zmluvu je možné vypovedať bez poplatku.

**IX.**

**Záverečné ustanovenia**

9.1. Táto zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dnizverejnenia zmluvy v Centrálnom registri zmlúv /www.crz.gov.sk/ v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

9.2. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. jej časti na iný subjekt bez predchádzajúceho písomného súhlasu druhej zmluvnej strany a BBSK. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná.

9.3. Ak by akékoľvek ustanovenie zmluvy bolo alebo sa stalo neplatným alebo právne nevymáhateľným, nebude to mať vplyv na platnosť alebo vymáhateľnosť ostatných ustanovení zmluvy. Zmluvné strany sa zároveň dohodli, že takéto neplatné alebo nevymáhateľné ustanovenie nahradia platným alebo právne vymáhateľným ustanovením.

9.4. Akékoľvek dohody, zmeny alebo doplnenia k tejto zmluve sú pre strany záväzné len vtedy, keď sú obojstranne podpísané vo forme písomných dodatkov k tejto zmluve, ktoré nadobudli účinnosť v súlade s aplikovateľnými právnymi predpismi; to sa netýka takých zmien zmluvy, ktoré podľa dohody obsiahnutej v zmluve alebo v Rámcovej zmluve možno vykonávať aj na základe jednostranného písomného oznámenia preukázateľne doručeného druhej zmluvnej strane. Návrhy dodatkov k tejto zmluve môže predkladať ktorákoľvek zo zmluvných strán.

9.5. Zmluva je vyhotovená v 3 rovnopisoch, z ktorých 2 obdrží odberateľ a 1 dodávateľ.

9.6. Neoddeliteľnou súčasťou zmluvy je:

**Príloha č. 1** - Rámcová zmluva

V .............................., dňa ......................... V ........................................, dňa ..........................

Odberateľ Dodávateľ

*.............................................. .........................................................*